Árni Thorsteinson (tónskáld)

Árni Thorsteinson (15. október 1870 – 16. október 1962) var tónskáld og ljósmyndari í Reykjavík.
Foreldrar hans voru Árni Thorsteinson, landfógeti og alþingismaður, og kona hans Soffía Kristjana Johnsen. Bróðir hans var Steingrímur Thorsteinson.

Árni ólst upp í Landfógetahúsinu við Austurstræti í Reykjavík. Eftir stúdentspróf frá Lærða skólanum árið 1890 hélt hann til lögfræðináms í Kaupmannahöfn. Þar sneri hann sér smám saman að tónlistinni auk þess sem hann lærði ljósmyndun, en lögfræðiáhuginn dofnaði.

Eftir heimkomuna 1897 stofnaði hann ljósmyndastofu og starfrækti fram á ár fyrri heimsstyrjaldarinnar. Mikill hluti þeirra mannamynda sem hann tók á þessu tímabili komst síðar í vörslu Þjóðminjasafnsins.

Samhliða ljósmyndastörfunum hafði Árni umsjón með brunavirðingum húsa í Reykjavík í umboði dansks tryggingafélags. 1918–1929 starfaði hann hjá Sjóvátryggingarfélagi Íslands og hjá Landsbanka Íslands 1929–1940.

Árni tók virkan þátt í tónlistarlífi Reykjavíkur, enda söngmaður mikill. Söng hann m.a. með söngflokkunum kátir piltar og 17. júní. Þekktastur varð hann þó fyrir tónsmíðar sínar. Um aldamótin tók hann til við að semja lög við kvæði ýmissa góðskálda og urðu mörg þeirra fljótt vinsæl, einkum eftir að þau fyrstu komu út á prenti árið 1907.

Árni kvæntist Helgu Einarsdóttur 15. september 1900 og áttu þau fjögur börn: Árna, Soffíu, Jóhönnu og Sigríði.

Lög eftir Árna Thorsteinson

Við ljóð eftir Steingrím Thorsteinson:
Björkin
Blómið og sólin
Dagur er liðinn
Draumur hjarðsveinsins
Ég veit eitt hljóð svo heljarþungt
Kvöldklukkan (Einsöngslög, prentuð 1922)
Nafnið (12 einsöngslög, prentuð 1907)
Oft finnst oss vort land eins og helgrinda hjarn [Miðsumarsdraumur]
Sof nú, mitt barn
Sólskinsskúrir (12 einsöngslög, prentuð 1907)
Sólu særinn skýlir (10 sönglög fyrir karlakóra, prentuð 1921)
Svanasöngur á heiði
Tí-tí (Einsöngslög, prentuð 1922)
Verndi þig englar
Vetrarnótt

Við ljóð eftir Guðmund Guðmundsson:
Austurfjöll
Dáin er Svava
Fallin en frá fegursta rósin í dalnum (Einsöngslög, prentuð 1922)
Fjólan
Friður á jörðu (Einsöngslög, prentuð 1922)
Fögur sem forðum (12 einsöngslög, prentuð 1907; Einsöngslög, 1922)
Hafmærin syngur
Heim til fjalla
Kirkjuhvoll (12 einsöngslög, prentuð 1907; Einsöngslög, 1922)
Kveðja (minningarljóð um Jón Þorkelsson rektor)
Rósin (12 einsöngslög, prentuð 1907; Einsöngslög, 1922)
Rýkur mjöll yfir rennslétt svell (10 sönglög fyrir karlakóra, prentuð 1921)
Sumarkvöld til fjalla
Vorgyðjan kemur (12 einsöngslög, prentuð 1907; Einsöngslög, 1922)

Við ljóð eftir Jónas Hallgrímsson:
Dalvísur (12 einsöngslög, prentuð 1907)
Einbúinn
Illur lækur
Nú er vetur úr bæ
Skrælingjagrátur
Vorið góða, grænt og hlýtt (10 sönglög fyrir karlakóra, prentuð 1921)
Þar, sem háir hólar
Þú stóðst á tindi Heklu hám (10 sönglög fyrir karlakóra, prentuð 1921)

Við ljóð eftir Hannes Hafstein:
Áfram (12 einsöngslög, prentuð 1907; Einsöngslög, 1922)
Er sólin hnígur
Gleði
Meðalið (12 einsöngslög, prentuð 1907)
Söngkonan
Vagga, vagga
Valagilsá (Einsöngslög, prentuð 1922)
Þess bera menn sár (12 einsöngslög, prentuð 1907)

Við ljóð eftir Þorstein Gíslason:
Drynja sköll í skýjahöll [Þrumur]
Hún sveif þar yfir vogi (10 sönglög fyrir karlakóra, prentuð 1921)
Lát koma vor með klið og söng (10 sönglög fyrir karlakóra, prentuð 1921)
Ljómar sjór af sólarloga
Ljósið loftin fyllir (10 sönglög fyrir karlakóra, prentuð 1921)
Sóleyjan
Sumarkvöld
Við Geysi 1921 [Konungskoman]
Örninn (12 einsöngslög, prentuð 1907)

Við ljóð eftir Magnús Gíslason:
Nótt (12 einsöngslög, prentuð 1907)

Við ljóð eftir Einar H. Kvaran:
Dauðinn ríður (Þrjú lög úr Lénharði fógeta, prentuð 1913)
Landið mitt (Þrjú lög úr Lénharði fógeta, prentuð 1913)
Taflið (Þrjú lög úr Lénharði fógeta, prentuð 1913)

Við ljóð eftir Jón Thoroddsen:
Hlíðin mín fríða
Ó, fögur er vor fósturjörð (10 sönglög fyrir karlakóra, prentuð 1921)
Vindur blæs og voðir fyllir breiðar

Við ljóð eftir Bjarna Jónsson frá Vogi:
Móðurkveðja
Nú lætur æskan lúðra gjalla
Sumargleði
Til Íslands
Öll él birtir upp um síðir (10 sönglög fyrir karlakóra, prentuð 1921)

Við ljóð eftir Grím Thomsen:
Kvöldriður á galdraöldinni (Einsöngslög, prentuð 1922)
Ríðum, ríðum, rekum yfir sandinn (10 sönglög fyrir karlakóra, prentuð 1921)

Við ljóð eftir Gísla Brynjólfsson:
Söngur víkingsins (Einsöngslög, prentuð 1922)

Við ljóð eftir Guðmund Magnússon (Jón Trausta):
Heyrðu yfir höfin gjalla

Við ljóð eftir Helga Valtýsson:
Vorið er komið

Við ljóð eftir Einar Benediktsson:
Frelsi
Rís þú, unga Íslands merki

Við ljóð eftir Kjartan Ólafsson:
Fánasöngur

Við ljóð eftir Sigurð Eggerz:
Teldu ekki árin

Við ljóð eftir Benedikt Sveinbjarnarson Gröndal:
Svava

Við ljóð eftir Sigurð Sigurðsson frá Arnarholti:
Nýr hátíðasöngur
Sól, stattu kyrr

Við ljóð eftir Þorstein Erlingsson:
Síðasta nóttin

Við ljóð eftir Pál Jónsson:
Ó, sviptigna móðir [Ísland]

Við ljóð eftir Freystein Gunnarsson:
Í.R.-söngurinn

Við ljóð eftir séra Ófeig Vigfússon:
Á páskum (sálmur)

Við ljóð úr Bárðar sögu Snæfellsáss:
Ingjaldur í skinnfeldi (Einsöngslög, prentuð 1922)

Við eigið ljóð:
Ísland, vort land (í tilefni Alþingishátíðarinnar 1930)

Annað:
Sigursöngur (á 25 ára afmæli G.T.-reglunnar á Íslandi)
Liberty (við enskt kvæði)
Hier in diesen erdbeklommen Lüften (við þýskt kvæði)
ýmis nafnlaus lög við ýmis tækifæri.

 Heimildir 

 Árni Thorsteinson tónskáld (minningargrein), Vísir - 243. Tölublað (23.10.1962)

Flokkur:Íslenskir tónlistarmenn
Flokkur:Íslenskir ljósmyndarar